Ertaklardagi Shahrizodalar: Arab shayxlarining rafiqalari qaysi sohalarda faoliyat yuritadi? (foto)

Sharqning olijanob ayollari siymosida mo‘tadil, g‘ayrioddiy go‘zallik va juda aqlli malika yashiringan. Ba’zan ularning har biri xuddi ertakdagidek turli mamlakatlardan olib kelingan bo‘ladi. Kelib chiqishi oddiy oilalarga taqaluvchi arab shayxlarining sevimli rafiqalari qanday ko‘rinishda?
Saudiya Arabistoni qirolichasi Fotima Kulsum Zoxar

Fotimaning taqdiri chindan ham haqiqiy jumboq bo‘lib, u hech qanday nasl-nasabga ega bo‘lmagan oddiy oilada dunyoga kelgan qizaloq edi. Fotimaning bor boyligi uning go‘zalligida ham bo‘lishi mumkin. Aynan chiroyi tufayli Yaqin Sharqning hukmdorlaridan birining rafiqasiga aylanishga muvaffaq bo‘ldi.

Qirolning 31-rafiqasi bugun davlatning birinchi raqamli bekasiga aylangan. Fotima shov-shuvlarni yoqtirmaydi, iloji boricha jamiyatdan qochishga urinadi. Atgancha, qirolicha sharqona uslubni afzal ko‘radi. Rasmiy ziyofatlarda vaqti-vaqti bilan ko‘rinish beradigan Fotima liboslarning nafisligi, nozik didi va go‘zalligi bilan barchani hayratga soladi.
Shayxa Xayya Bintu Xusseyn Al-Maktum

Fotimadan farqli o‘laroq Xayya qirollik oilasining vakili, uning otasi Iordaniya hukmdori. U Dubay shayxining ikkinchi rafiqasi hisoblanadi va turmush o‘rtog‘i bilan bayramlarning birida uchrashgan. Darhaqiqat, Oksfordda ta’lim olgan bu ayol o‘z saroyining malikasiga aylangan.

Ikki farzandning onasi Xayya xayriya ishlarida faol qatnashadi. Shuningdek, xonim ochlikka qarshi kurashish fondini ham ochdi va barcha bo‘sh vaqtini mana shunday xayriya ishlariga bag‘ishlaydi. Xayya yevropacha uslubda kiyinishni ma’qul ko‘radi va ijtimoiy tadbirlarni birortasini ham o‘tkazib yubormaydi.
Qirolicha-polkovnik Raniya Al-Abdulla

Raniya uy bekasi bo‘lsa-da, Iordaniya qiroli o‘z rafiqasini general deb biladi. 2004-yilda go‘zal xonim rasman polkovnik unvonini olishga muvaffaq bo‘lgan. Iordaniya armiyasi esa bundan juda quvongan. Polkovnik-malikaning taqdiri ham an’ana va urf-odatlarni buzgan otashin va jo‘shqin muhabbatga misol bo‘la oladi.

U shifokorlar oilasida dunyoga kelgan va Iordaniya shahzodasi al-Abdulla bilan kutilmaganda tanishib qolgan, oradan 4 oy o‘tib ularning munosabati nikoh bilan mustahkamlangan. Raniya 4 farzandni dunyoga keltirganiga qaramay, zamonaviy ayollardan ortda qolmaydi. U sharqona ko‘rinishga biroz qarshi. Shuning uchun ham zamonaviy uslubdagi liboslarni kiyadi. Shuningdek, hamisha ayollar huquqlarini himoya qilib keladi.
Shayxa Moza Bintu Naser al-Misned

Sharq go‘zalligini donishmandlik bilan birlashtirgan ayol. U turmush o‘rtog‘i Qatar amiri Xamad bin Kalif al-Tani bilan uchinchi rafiqa sifatida 40 yil birga yashadi. Bu davrda unga davlat lavozimlari ishonib topshirildi. Shayxa mamlakatdagi ta’lim tizmi uchun mas’ul. Oilaviy munosabatlar bo‘yicha Oliy Kengashning prezidenti etib saylangan va YuNESKOda ham faoliyat yuritadi.

Bundan tashqari u yetti nafar farzand tarbiyasi bilan ham muntazam shug‘ullanib boradi. Shayxa arablarning moda uslubini yoqtiradi, shuningdek, chiroyli qomati, nafisligi va yosh ko‘rinishi bilan barcha ayollarning havasini keltiradi.
Malika Aisha al-Maktum

Belaruslik Natalya Aliyeva talaba, ofitsiant va nihoyat barcha qizlar kabi oq otdagi shahzodasining kelishini kutgan qiz edi. Afsonaviy, badavlat, kelishgan Dubay hukmdorining jiyani Said al-Maktum merganlik musobaqasida qatnashish uchun Minskka tashrif buyurgan va shu ondayoq Natalyaning oshig‘iga aylangan. Bir haftalik tanishuvdan so‘ng belarus go‘zalini Dubaydagi saroyiga rafiqa sifatida olib ketgan.

Natalya islomni qabul qildi, uni endilikda Aisha al-Maktum deb chaqirishadi. Umuman olganda, qizning shahzoda haqidagi ertakona orzusi haqiqatga aylandi.